Poliisi kaipaa tietoja Voikkaalta varastetusta Busterista - Kipparilehti.fi
Poliisi pyytää mahdollisia silminnäkijähavaintoja tai muuten asiasta jotain tietäviä ilmoittamaan tietonsa.
Kaakkois-Suomen poliisi kaipaa tietoja varastetusta veneestä ja trailerista. Keskiviikon vastaisena yönä Elfvingintieltä Kouvolan Voikkaalla katosi varkaiden matkaan Majava-merkkinen venetraileri ja sen mukana Buster RS-vene sekä veneessä kiinni ollut Yamahan 40-hevosvoimainen perämoottori.
Omakotitalon pihalta yön aikana kadonnut Buster on väriltään harmaa-oranssi ja sen rekisterinumero on H7447. Trailerin rekisteritunnus on WYV-912.
Mahdollisista silminnäkijähavainnoista tai muista varkauteen liittyvistä tiedoista pyydetään ilmoittamaan sähköpostitse osoitteeseen rikostorjunta.kymenlaakso@poliisi.fi tai puhelimitse numeroon 050 447 9574.
Buster, poliisi, venevarkaudet